Rock-Ness Hanglemezbolt | Hírek | Ronny Munroe lett az énekes a ONE MACHINE együttesben
Ronny Munroe lett az énekes a ONE MACHINE együttesben
A többek közt a Testament-ből, a Nevermore-ból és a Forbidden-ből ismert, tehetséges dalszerző / gitáros, Steve Smyth és bandája bemutatta új felállását.
Smyth és bandája az egykori Metal Church / Trans-Siberian Orchestra énekes Ronny Munroe belépésével látott neki következő albuma munkálatainak.
Smyth elmondta: "Mint azt a rajongóink jól tudják, az utóbbi hónapokban mindenféle kutattunk egy megfelelő énekes iránt, de most végre megtaláltuk ezt a személyt; méghozzá Ronny Munroe személyében! Ronny-t néhány közös barátunk ajánlotta nekem, és jómagamat is totálisan lenyűgözött az ő hangja és előadásmódja, már az első alkalommal, amikor meghallottam őt. Nagy megtiszteltetés számomra, hogy Ronny-val közösen zenélhetek a jövőben!".
"Boldogan jelenthetem be, hogy a jövőben én leszek Steve Smyth és bandája, a One Machine új énekese" - tette hozzá Ronny Munroe. "Steve és a srácok mindannyian kiváló zenészek és csodálatos személyiségek; én pedig büszkén ugrok fejest velük együtt a One Machine következő fejezetébe".
A One Machine új felállása jelenleg egy 'Let the Culling Begin' című EP-n dolgozik. Erről bővebb infók hamarosan...
A többek közt a Testament-ből, a Nevermore-ból és a Forbidden-ből ismert, tehetséges dalszerző / gitáros, Steve Smyth a Scarlet Records-szal kötött lemezszerződést 2013 végén, így saját bandája, a One Machine itt adta ki bemutatkozó, 'The Distortion of Lies and the Overdriven Truth' című stúdióalbumát, 2014. február 18-án.
A One Machine egy nemzetközi banda, melynek tagjait Smyth gondos odafigyeléssel válogatta annak idején össze: Mikkel Sandager (Mercenary) énekes, Jamie Hunt (Biomechanical) másod-gitáros, Tomas "O'Beast" Koefoed (ex-Mnemic) basszsgitáros és Michele Sanna dobos (habár a debütáló albumon az olasz progresszív Chaoswave banda ütőse, Raphael Saini játszik).
"Jamie játéka kiváló balanszban van az enyémmel; ez már akkor kiderült, amikor először összeültünk dalszerzés céljából" - nyilatkozta korábban Smyth. "Mikkel akkor jött a képbe, amikor korábbi bandáink közösen turnéztak - ekkor fedeztem fel, milyen lenyűgöző hangszínnel és mennyiféle karakterrel rendelkezik. Tökéletesen illik tehát ő is ebbe a bandába! Tomas pedig nyilvánvaló választás volt, lévén ő napjaink egyik legjobb basszerosa. Olyan új dimenziókat hozott ezekbe a dalokba, melyek nélküle nem is lennének az igaziak".
A banda 2015 szeptemberében jelentette meg második albumát, ami a 'The Final Cull' címet viseli. Sandager és Koefoed ezen az albumon már nem szerepel - helyüket Chris Hawkins (Endeavour) énekes és Stefano Selvatico (ex-Savage Messiah) basszusgitáros vette át.
A One Machine fennállása során olyan neves fesztiválokon lépett színpadra, mint az Amplified és a Bloodstock Open Air, valamint olyan metal-legendákkal közösen turnézott, mint az Overkill, az Operation:Mindcrime, a Raven, a Devilment, a Venom Inc., a Nile, vagy a Vicious Rumors.
Alább megtekinthető a One Machine legelső hivatalos videoklipje (amiben Mikkel Sandager énekes szerepel), melyet 2014 augusztusában mutattak be: